ટોટલ ધમાલ નામની ફિલ્મમાં હવે સોનાક્ષી સિંહા આઇટમ સોંગ પણ કરનાર છે. આ ફિલ્મમાં અનિલ કપુર, માધુરી દિક્ષિત, અજય દેવગન અને રિતેશ દેશમુખ મુખ્ય રોલ કરી રહ્યા છે. ફિલ્મના પ્રથમ લુકને જારી કરવામાં આવ્યા બાદથી જ ભારે ચર્ચા જોવા મળી રહી છે. હવે એવા સમાચાર આવ્યા છે કે ફિલ્મમાં આઇટમ સોંગમાં સોનાક્ષી સિંહા પણ કામ કરી રહી છે. સોનાક્ષી સિંહા હેપ્પી ભાગ જાયેગીમાં પણ કામ કરી રહી છે. તે ટોટલ ધમાલ નામની કોમેડી ફિલ્મમાં સોંગ કરવા માટે તૈયાર થઇ ગઇ છે. સોનાક્ષીના હાલના લુકને જોતા આઇટમ સોંગમાં તેને જોવાની બાબત રસપ્રદ રહેનાર છે. ટોટલ ધમાલના નવા ટ્રેકના સંબંધમાં માહિતી મળી શકી નથી. જો કે એવા સમાચાર મળી રહ્યા છે કે સોનાક્ષી આગામી મહિના સુધી આ સોંગનુ શુટિંગ કરનાર છે. ફિલ્મ ઇન્દ્ર કુમારના નિર્દેશનમાં બની રહી છે.